અમદાવાદઃ વીવીઆઇપી કલ્ચરને નાબુદ કરવા માટે કેન્દ્રીય કેબિનેટે લાલ અને વાદળી બત્તી પર પ્રતિબંધ લાદી દીધો છે. ત્યારે તેની અસર મંત્રીઓ અને પ્રધાનોની ગાડીઓ પર જોવા મળી રહી છે. આ નિયમ 1 મેથી લાગુ થવાનો છે. ત્યારે અત્યારથી જ કેટલાક મંત્રીઓએ પોતાની ગાડી પરથી બત્તી હટાવી લેવાની કવાયત હાથ ધરી છે. ત્યારે ગુજરાતના સીએમ રૂપાણીએ પણ તેમની ગાડી પરથી જાતે જ લાલ બત્તી દૂર કરી દીધી છે. આ સાથે ગુજરાતના અન્ય મંત્રીઓ અને કેન્દ્રના મંત્રીઓએ પણ પોતાની ગાડી પરથી બત્તી હટાવી દીધી છે.